Document ID: /roh_data/filtered/swiss_laws_in_ROHinterleaved.jsonl.gz/27142

This text was translated from DE into Rumantsch Grischun.

Die von einer Zwangsgenossenschaft festgesetzten Statuten bedürfen der Genehmigung der zuständigen Behörde; können sich die Mitglieder nicht einigen, so werden die Statuten durch die Behörde festgesetzt. Sie sollen Bestimmungen enthalten über die Mitgliedschaft und die Organisation der Genossenschaft, die Beteiligung an den Vorteilen und Lasten der gemeinsamen Anlagen, die Abänderung der Statuten und die Auflösung der Genossenschaft. Jede Abänderung der Statuten muss von der zuständigen Behörde genehmigt werden. Wegen veränderter Umstände oder aus Gründen der Billigkeit kann die Behörde nach Anhörung der Genossenschaft die Statuten von sich aus nachträglich abändern. Streitigkeiten über die Beitrittspflicht, die Beteiligung der Beitretenden an den Vorteilen und Lasten und die Änderung der Statuten oder die Auflösung entscheidet die zuständige Behörde; andere Streitfälle unterstehen den ordentlichen Gerichten.

Ils statuts fixads d’ina associaziun obligatorica ston vegnir approvads da l’autoritad cumpetenta; sch’ils commembers n’arrivan betg da sa cunvegnir, fixescha l’autoritad ils statuts. Ils statuts duain reglar la commembranza e l’organisaziun da l’associaziun, la participaziun als avantatgs ed a las grevezzas dals stabiliments cuminaivels, la midada dals statuts sco er la schliaziun da l’associaziun. Mintga midada dals statuts sto vegnir approvada da l’autoritad cumpetenta. En cas da circumstanzas midadas u per motivs da duaivladad po l’autoritad midar posteriuramain ils statuts da sai anora suenter avair tadlà l’associaziun. Dispitas davart l’obligaziun d’admissiun, davart la participaziun dals commembers als avantatgs ed a las grevezzas, davart la midada dals statuts u davart la schliaziun da l’associaziun vegnan decididas da l’autoritad cumpetenta; auters cas da dispita vegnan giuditgads da las dretgiras ordinarias.